‘আমি পুলিশের চাকরি করি’ বলেই বেধড়ক মার, আক্রান্ত ভর্তি হাসপাতালে

মনা বীরবংশী, বোলপুর: শান্তিনিকেতন থানায় (Shantiniketan Thana) কর্মরত এক কনস্টেবলের (Police Constable) দাদাগিরি, “আমি পুলিশের চাকরি করি’ এই রোয়াব দেখিয়ে পাশের বাড়ির বেশ কয়েকজনকে বেধড়ক মারধরের অভিযোগ। ঘটনাস্থল বোলপুর থানার (Bolpur police station) অন্তর্গত মাদ্রাসা পাড়া (Madrasah Para) এলাকায়।

ওই এলাকার বাসিন্দা আব্দুল রকিব ও তার পরিবারের বেশ কয়েকজন সদস্যকে মারধর করে গুরুতর জখম করার অভিযোগ ওঠে তার পাশের বাড়ির পুলিশে কর্মরত হাসেম আলীর বিরুদ্ধে।

আরও পড়ুন: বিজেপির নাম ঘোষণার নিষেধাজ্ঞা উঠল

আব্দুল রকিবের অভিযোগ, হাসেম আলীর বাড়ির নির্মাণের কাজ চলছে। সেজন্য বাড়ির দেওয়ালে সিমেন্ট লেগে যায়। আব্দুল রকিবের পরিবারের সদস্যরা দেওয়াল পরিস্কার করে দিতে বললে ওই পুলিশে কর্মরত হাসেম আলী নিয়মিত হুমকি দিতে থাকে।

এরপরই গতকাল রাতে আব্দুল রকিবের বাড়িতে কয়েকজনকে নিয়ে গিয়ে চড়াও হয় ও ব্যাপক মারধর করে। এই ঘটনায় বেশ কয়েকজনক গুরুতরভাবে জখম হন।

রকিব বাবুর পরিবারের এক সদস্য ফজলুল রহমান তিনি গুরুতরভাবে জখম হলে তাকে কলকাতা মেডিকেল কলেজে ভর্তি করা হয়। যদিও এই বিষয়ে ওই পুলিশ আধিকারিক কোনও কথা বলতে রাজি হয়নি।